Adriens Brodijs

Adriens Brodijs (; dzimis ) ir amerikāņu aktieris un producents.

Vislabāk pazīstams ar lomu filmā "Pianists" (2002), par ko saņēma Amerikas Kinoakadēmijas balvu kategorijā "Labākais aktieris galvenajā lomā". Saņemot balvu 29 gadu vecumā, Adriens Brodijs kļuva par visu laiku jaunāko šīs balvas ieguvēju. Tāpat viņš ir vienīgais amerikāņu aktieris, kas saņēmis franču Cēzara balvu (arī par lomu filmā "Pianists"). Par filmu "Brutālists" (2024) saņēmis Kinoakadēmijas balvu, Zelta globusa balvu un BAFTA kino balvu kategorijā "Labākais aktieris galvenajā lomā".

Brodijs filmējies arī tādās filmās kā "Kalna karalis" (King of the Hill, 1993), "Šaurā, sārtā līnija" (1998), "Ciems" (2004), "Karalis Kongs" (King Kong, 2005), "Holivudlenda" (2006), Cadillac Records (2008), "Plēsoņas" (2010) un "Skat, kā viņi bēg" (2022). Bieži sadarbojies ar režisoru Vesu Andersonu piedaloties viņā filmās "Ceļojums uz Dardžilingu (2007), "Lieliskais Lapsas kungs" (2009), "Viesnīca "Diženā Budapešta"" (2014), "Francijas Vēstnesis" (2021) un "Asteroīdu pilsēta" (2023). Viņš atveidoja Salvadoru Dalī Vudija Allena "Pusnakts Parīzē" (2011) un Arturu Milleru Endrū Dominika filmā "Blondīne" (2022).

Televīzijā viņš atveidojis Lukas Čangreta lomu BBC seriāla "Birmingemas banda" (2017) ceturtajā sezonā, un Peta Railija lomu HBO sporta drāmas seriālā "Laiks uzvarēt: "Lakers" dinastijas slavas pieaugums" (Winning Time: The Rise of the Lakers Dynasty, 2022–2023). Viņš saņēmis Primetime Emmy balvas nominācijas par Harija Hudini lomu History Channel miniseriālā "Hudini" (Houdini, 2014) un investora Džoša Āronsona lomu HBO seriālā "Pēctecība" (2021).

 Filmogrāfija 
GadsNosaukumsPiezīmes1989"Ņujorkas stāsti" (New York Stories)1991The Boy Who Cried Bitch1993"Kalna karalis" (King of the Hill)1994Angels in the Outfield1995Ten Benny1996"Lode" (Bullet)Solo1997The Last Time I Committed SuicideThe Undertaker's WeddingSix Ways to Sunday1998Restaurant"Šaurā, sārtā līnija" (The Thin Red Line)1999"Sema vasara" (Summer of Sam)OxygenLiberty Heights2000Bread and RosesHarrison's Flowers2001Love the Hard WayThe Affair of the Necklace2002Dummy"Pianists" (The Pianist)2003"Dziedošais detektīvs" (The Singing Detective)2004"Ciems" (The Village)2005"Trako krekls" (The Jacket)"Karalis Kongs" (King Kong)2006"Holivudlenda" (Hollywoodland)arī operatora palīgs2007"Ceļojums uz Dardžilingu" (The Darjeeling Limited)2008ManoleteThe Brothers BloomCadillac Records2009Gialloarī producentsSplice"Lieliskais Lapsas kungs" (Fantastic Mr. Fox)balss2010High School"Plēsoņas" (Predators)"Eksperimenti" (The Experiment)Wreckedarī izpildproducents2011"Nošķirtība" (Detachment)arī izpildproducents"Pusnakts Parīzē" (Midnight in Paris)2012Back to 19422013"Nepiedienīgā komēdija" (Inappropriate Comedy)arī viens no dialogu autoriem"Trešā persona" (Third Person)2014"Viesnīca "Diženā Budapešta"" (The Grand Budapest Hotel)"Amerikāņu afēra" (American Heist)arī izpildproducents2015Dragon BladeStone Barn Castledokumentālā filma; režisors, producents, komponistsBacktrackSeptembers of Shirazarī izpildproducents2016Manhattan Nightarī producents2017"Ķēdes suns" (Bullet Head)2018Air Strike2021Cleanarī viens no scenāristiem un producentiem, komponists"Francijas Vēstnesis" (The French Dispatch)2022"Skat, kā viņi bēg" (See How They Run)"Blondīne" (Blonde)2023ManodromeGhostedFool's Paradise"Asteroīdu pilsēta" (Asteroid City)2024"Brutālists" (The Brutalist)

 Ārējās saites 

Kategorija:1973. gadā dzimušie
Kategorija:Ņujorkā dzimušie
Kategorija:Amerikāņu kinoaktieri
Kategorija:Kinoakadēmijas balvas ieguvēji aktieri
Kategorija:Cēzara balvas ieguvēji
Kategorija:BAFTA kino balvas ieguvēji (cilvēki)
Kategorija:Zelta globusa balvas ieguvēji